Case ID: 1226062
Sentence 132: Məhkəmə kollegiyası hesab edir ki, ibtidai araşdırma zamanı qanuni üsullarla toplanmış və birinci instansiya məhkəməsində məhkəmə iclasında tam, hərtərəfli və obyektiv araşdırılmış mötəbər sübutlara birgə qiymət verən və həmin sübutlara əsaslanan birinci instansiya məhkəməsi iş üçün mühüm əhəmiyyət kəsb edən bütün halları aydınlaşdırmaqla Təqsirləndirilən şəxs1 və Təqsirləndirilən şəxs2 ittiham olunmuş cinayət əməllərini törətmələri haqda işin faktiki hallarına uyğun olan nəticəyə gəlmiş və onların həmin əməllərini Azərbaycan Respublikası Cinayət Məcəlləsinin 206.3.2, 234.4.1 və 234.4.3-cü maddələri ilə düzgün tövsif etmişdir.Məhkəmənin hökmündən məhkum edilmiş şəxs Təqsirləndirilən şəxs2 apellyasiya şikayəti verərək əməlində cinayət tərkibinin olmadığını göstərmişdir ki, məhkəmə kollegiyası həmin dəlilə münasibətdə qeyd edir ki, Təqsirləndirilən şəxs2 özünü ona istinad edilən cinayət əməllərinin törədilməsində təqsirli bilməyərək sadəcə taksi sürücüsü qismində Təqsirləndirilən şəxs1lə getdiyini göstərsə də, taksi sürücüsünün öz avtomobilini sərhəddə qoyaraq 2019-cu ilin may ayında Təqsirləndirilən şəxs1lə birlikdə İran İslam Respublikasına gedərək 2 gün orada qalması, həmin ilin iyun ayında yenə də həmin taksi sürücüsünün Təqsirləndirilən şəxs1lə birlikdə Qaradağ rayonu, Lökbatan ərazisində narkotik vasitə və psixotrop maddələri təhvil almaq üçün getməsi və təhvil alması təsadüf olmamaqla Təqsirləndirilən şəxs2 həmin ifadəsi məsuliyyətdən yaxa qurtarmasına dəlalət edən xüsusat kimi qiymətləndirilməlidir.